बॉलीवुड डायरेक्टर शशांक खैतान बहुत ही जल्द अपनी नई फिल्म ‘धड़क’ के साथ दर्शकों के बीच वापसी करेंगे। इस फिल्म को करण जौहर ने प्रोड्यूस किया है और यह बोनी कपूर की बेटी जाह्नवी कपूर की डेब्यू फिल्म है। जाह्नवी कपूर जब ‘धड़क’ की शूटिंग कर रही थीं तभी उनकी मां श्रीदेवी की मृत्यु हो गई थी। ऐसे समय में भी जाह्नवी कपूर ने अपनी भावनाओं को अपने काम पर हावी नहीं होने दिया। फिल्म के डायरेक्टर शशांक खैतान ने मीडिया से बात करते हुए बताया है कि जाह्नवी अपनी मां श्रीदेवी की मृत्यु के 13 दिन बाद ही फिल्म के सेट पर लौट आई थीं।